Blanca Urgell

Blanca Urgell Lázaro (Gasteiz, Araba, 1962ko abuztuaren 6aBlanca Urgell Lázaro. Euskaltzaindia) irakaslea eta filologoa da. Euskal Filologian doktorea. Euskal Herriko Unibertsitateko irakasle titularra, 2002tik. Lexikografian aditua da, nahiz eta gaur egun euskararen historiaren gaineko irakasgaiak ematen dituen Euskal Ikasketetako Graduan, EHUko Letren Fakultatean. Bederatzi urte eman zituen Orotariko Euskal Hiztegian lan egiten. Monumenta Linguae Vasconum ikerketa taldeko kide da.

2000. urtean, 'Larramendiren "Hiztegi Hirukoitza"-ren osagaiez' izenburuko doktorego-tesia aurkeztu zuen EHUn Joseba Lakarraren zuzendaritzapean.

2009tik 2012ra Eusko Jaurlaritzako Kulturako sailburu aritu zen Patxi Lópezen gobernuan, independente gisa. 2015eko uztailaren 17an euskaltzain urgazle izendatua izan zen.
2017 eta 2019an Ikergazte kongresuko batzorde akademikoko kide izan da Giza zientziak eta artea arloan.

 Erreferentziak 

 Kanpo estekak 
 Blanca Urgell, Inguma datu-basean.
  «Blanca Urgell», Auñamendi Eusko Entziklopedia.

Kategoria:Eusko Jaurlaritzako Sailburu ohiak
Kategoria:Eusko Jaurlaritzako Hezkuntza, Hizkuntza Politika eta Kultura Sailburuak
Kategoria:Arabako politikariak
Kategoria:Euskal Herriko emakume hizkuntzalariak
Kategoria:Euskaltzain urgazleak
Kategoria:Euskal hizkuntzalariak
Kategoria:Euskal Herriko Unibertsitateko irakasleak
Kategoria:Gasteiztarrak
Kategoria:Euskarazko tesi egileak
Kategoria:Gasteizko idazleak